

**РЕПУБЛИКА СРБИЈА**

**ЈАВНИ ИЗВРШИТЕЉ КАТАРИНА СИМИЋ**

**Ваљево, Мишарска бр. 6**

**Пословни број. ИИ 833/19**

**Дана 15.05.2025. године**

Јавни извршитељ Катарина Симић у извршном поступку извршног повериоца: **Зоран Р. Митровић,** Комирић, ул. Комирић, ЈМБГ 1409974771844, чији је пуномоћник адв. Сања Ј. Ристивојевић, Осечина, Карађорђева 73, против извршног дужника: **Слободан Б. Николић,** Комирић бб, ЈМБГ 2507985770012, ради намирења потраживања, донео је

# З А К Љ У Ч А К

**I** Оглашава се **ДРУГА ЈАВНА ПРОДАЈА,** путем усменог и јавног надметања, пописаних покретних ствари извршног дужника на Записнику о попису и процени покретних ствари посл. бр. И.И. 149/18 од 09.05.2018. године, и то:

1. **ТАЊИРАЧА „ЛЕСКОВАЦ“**, процењене вредности 45.000,00 динара, а почетна цена чини 50% од процењене вредности и износи **22.500,00 динара,**

**2. ДРЉАЧА ТРАКТОРСКА ТРОКРИЛНА**, процењене вредности 20.000,00 динара, а почетна цена чини 50% од процењене вредности и износи **10.000,00 динара**,

**3.** **ПЛУГ МАРКЕ ИМТ 755,** процењене вредности 40.000,00 динара, а почетна цена чини 50% од процењене вредности и износи **20.000,00 динара**.

Јавна продаја одржаће се дана 16.06.2025. године са почетком у 12:00 часова. на адреси канцеларије јавног извршитеља Катарине Симић, у Ваљеву, ул. Мишарска бр. 6, те се овим Закључком позивате на продају.

Заинтересовани купци су обавезни да пре одржавања јавног надметања уплате **на име јемства 10% од процењене цене ствари за коју ће се надметати,** на наменски рачун јавног извршитеља Катарине Симић број **205-272931-72** код Комерцијалне банке а.д. Београд, са напоменом: „јемство за учествовање на јавном надметању у предмету посл. бр **И.И. 833/19“** и да јавном извршитељу доставе доказ о уплаћеном јемству, а лица која претходно нису положила јемство не могу учествовати на јавном надметању.

Полагања јемства ослобођени су извршни поверилац и заложни извршни поверилац, ако њихова потраживања достижу износ јемства и ако би се, с обзиром на њихов ред првенства и утврђену вредност покретности, тај износ могао намирити из продајне цене по члану 175. став 3. Закона о извршењу и обезбеђењу (Сл. гласник РС бр.106/2015).

Извршном дужнику се забрањује свако располагање пописаним стварима.

Купац је дужан да цену по којој је ствар продата, а умањену за износ уплаћеног јемства, положи на наведени рачун јавног извршитеља у року од пет дана по доношењу закључка о додели покретне ствари, након чега има право преузети купљену ствар.

Ако најповољнији понудилац с јавног надметања не уплати понуђену цену у датом року, јавни извршитељ ће закључком огласити да је јавна продаја без дејства према њему и покретну ствар ће доделити другом по реду најповољнијем понудиоцу, који ће имати исти рок за плаћање понуђене цене као у овом закључку, и тако редом док се не исцрпе сви понудиоци са списка у закључку о додељивању покретне ствари.

Овај закључак објавиће се на огласној табли и електронској огласној табли Коморе јавних извршитеља најмање 15 (петнаест) дана пре дана одржавања јавне продаје, а одржаће се у року који није дужи од 30 (тридесет) дана од дана објављивања. Извршни поверилац има право оглас објавити у средствима информисања о свом трошку.

Споразум странака о продаји покретне ствари непосредном погодбом могућ је у распону од објављивања закључка о продаји покретне ствари на јавном надметању, па до доношења закључка о додељивању покретне ствари после јавног надметања или доношења закључка којим се утврђује да друго јавно надметање није успело.

Споразум није дозвољен док траје јавно надметање, а ако се покретне ствари прода на првом јавном надметању - док се не утврди да оно није успело иако је ствар продата (члан 183. став 2). После тога, споразум је опет дозвољен док не почне друго јавно надметање.

Заинтересована лица могу видети покретну ствар која је предмет продаје на адреси извршног дужника, а што је извршни дужник у обавези дозволити, под претњом законских последица.

|  |  |  |
| --- | --- | --- |
|  |  | **ЈАВНИ ИЗВРШИТЕЉ**\_\_\_\_\_\_\_\_\_\_\_\_\_\_\_Катарина Симић |